Tlmače

Tlmače sú mesto ležiace v Nitrianskom kraji.

Polohopis 
Mesto sa nachádza na juhozápadnom okraji Štiavnických vrchov, v severnom výbežku Podunajskej pahorkatiny. Cez Tlmače preteká rieka Hron, na ktorom sa nachádza vodná nádrž Veľké Kozmálovce. Stred mesta má nadmorskú výšku , chotár od 173 do  a rozloha katastra má . Mestom prechádza cesta I/76 a II/564, ako aj železničná trať Nové Zámky – Zvolen.

Časti mesta 
Mesto Tlmače tvorí pôvodná obec Tlmače na ľavom brehu Hrona a sídlisko Lipník na pravom brehu Hrona. Dolná časť Tlmáč (pôvodná) má 689 obyvateľov, sídlisko Lipník má 3 375 obyvateľov. 27. septembra 1986 sa rozhodlo o zlúčení obcí Tlmače, Veľké Kozmálovce a Malé Kozmálovce v jednu obec - Tlmače. 1. januára 1986 boli Tlmače vyhlásené za mesto. O niekoľko rokov neskôr, konkrétne 10. júna 1994, sa rozhodlo o odčlenení obce Malé Kozmálovce od mesta Tlmače a 10. júla 1994 o odčlenení obce Veľké Kozmálovce.

Ulice a námestia 
V meste sa nachádzajú tieto ulice: Cintorínska, Československej armády, Dlhá, Francúzska,  Kotlárska, Kozmálovská cesta, Krátka, Krížna, Levická cesta, Lipová, Mládežnícka, Mlynská, Nová, Potočná, Ružová, Slovanská, Stará, Školská, Tekovská cesta, Topoľová,   
Továrenská cesta, Viničná. A tri námestia: Námestie 1. mája, Námestie odborárov, Námestie SNP

Obyvateľstvo 
3 823 obyvateľov (823,92 obyv./km2)

Kultúra a zaujímavosti 

V Tlmačoch vychádzajú Mestské noviny - Tlmačské echo.

Hudba 
V Tlmačoch sa niekoľko rokov uskutočňoval festival pod názvom Tlmačská kalba.

Stavby 
 Areál slovanského hradiska Hrádze v lokalite Festúnok (narušený a zničený vinohradmi a necitlivou zástavbou) 
Bývalý vodný mlyn z 18. storočia, neskôr prestavaný (dnes sídlo Technických služieb mesta)
Rímskokatolícky kostol Sedembolestnej Panny Márie posvätený v roku 1926
Areál Slovenských energetických strojární, a.s.
Architektúra bytových a verejných objektov z obdobia socialistického realizmu v lokalite sídliska Lipník
Pomník Slovenského národného povstania z 2. polovice 20. storočia (necitlivo obnovený v roku 2011)
 Rímskokatolícky kostol Najsvätejšieho Srdca Ježišovho posvätený v roku 2012
 Pamätník Milana Rastislava Štefánika

Školstvo 
V meste sa nachádzajú 2 materské školy (sídlisko Lipník, Tlmače - dolná časť), základná škola (sídlisko Lipník), základná umelecká škola (Tlmače - dolná časť) a SOŠ technická (sídlisko Lipník), pri ktorej externe funguje aj vysoká škola - Slovenská technická univerzita v Bratislave.

Doprava 
V meste nie je mestská hromadná doprava. Cez mesto prechádzajú dve významné cestné trasy, a to cesta I/76 a cesta II/564. Ďalej cez mesto prechádza dôležitá železničná trať Nové Zámky – Zvolen. Na miestnej železničnej stanici zastavujú len osobné vlaky a je tiež bez predaja lístkov.

Šport 
V meste funguje niekoľko športových klubov:
 Kolkársky klub Tlmače
 Automotoklub Tlmače
 AK Tlmače (atletický klub)
 FMK Spartak (futbalový klub)
 Klub priateľov volejbalu
 KST Tlmače (Klub slovenských turistov)
 Vodácky klub Tlmače

Fotogaléria

Partnerské mesto 
  Saint-Just-en-Chaussée - od roku 2009

Referencie

Iné projekty

Externé odkazy 
 Oficiálna stránka mesta
 Základná škola Tlmače
 SOŠ technická Tlmače

 
Okres Levice
Mestá na Slovensku